**Oʻzbekiston xalq demokratik partiyasi** (**Oʻzbekiston XDP**) – Oʻzbekistondagi siyosiy partiyalardan biri. Oʻzbekiston Respublikasi Adliya vazirligi tomonidan 1991-yil 15-noyabrda roʻyxatga olingan. 2005-yil iyulda partiyaning yangi Dasturi, 2004-yil noyabrda yangi tahrirdagi Ustavi tasdiqlandi. Oʻzbekiston XDP har bir oila, mehnat kishisining millati, dini, eʼtiqodi, ijtimoiy ahvoli va kelib chiqishidan qatʼi nazar, moddiy va maʼnaviy farovon hayot kechirishi uchun teng imkoniyatlar yaratish, ularning konstitutsiyaviy huquqlari va insoniy erkinliklarini kafolatlash, shaʼni, qadr qimmati, tinchligini taʼminlashni oʻz vazifasi deb biladi. Partiya mamlakatimiz aholisining ijtimoiy muhofazaga muhtoj tabaqalari manfaatlarini ifoda etadi va himoya qiladi. Oʻzbekiston XDPning oliy organi – 5 yilda 1 marta chaqiriladigan qurultoy. Unda partiya Markaziy kengashi va Markaziy taftish komissiyasi saylanadi. Markaziy kengash plenumida MK birinchi kotibi va kotiblari (yangi tahrirdagi Ustavga muvofiq, MK raisi va rais oʻrinbosarlari) hamda joriy ishlarga rahbarlik qiluvchi Siyosiy ijroiya qoʻmita saylanadi. Oʻzbekiston XDP Markaziy kengashi 1kotiblari: M.Rasulov (1991-94), A.Jalolov (1994-2004); Markaziy Kengash raislari: A. Rustamov (2004-2005), L.Gʻulomov (2005-yil iyuldan). Oʻzbekiston XDP tarkibida Qoraqalpogʻiston Respublikasi, 12 ta viloyat, Toshkent shahri, 171 ta tuman va 29 shahar kengashlari, 13730 ta boshlangʻich tashkilot mavjud. Partiyaning 585 196 nafar aʼzosi bor (2005-yil 1-yanvar). Oʻzbekiston XDP faoliyatining asosiy yoʻnalishi parlamentchilik ishidir. Oliy Majlisning Qonunchilik palatasida uning 27 nafar deputatni birlashtiruvchi fraksiyasi mavjud. Fraksiya 2005 yil 14 fevraldagi yigʻilishida Oliy Majlis Qonunchilik palatasida uchta siyosiy partiya fraksiyalaridan iborat koʻpchilikni tashkil etuvchi „Demokratik blok" tuzilganligi munosabati bilan oʻzining parlament quyi palatasidagi faoliyatini muxolifatdagi parlament ozchiligi sifatida amalga oshirishini eʼlon qildi. Oʻzbekiston XDPning markaziy nashri: „Oʻzbekiston ovozi" gazetasi.

Saylov natijalari
-----------------

| Saylovlar | Javoblar
 |
| --- | --- |
| **1994** | 69 / 250 |
| **1999** | 49 / 250 |
| **2004** | 28 / 120 |
| **2009** | 32 / 150 |
| **2014** | 27 / 150 |
| **2019** | 22 / 150 |

Prezident saylovi
-----------------

| Yil | Partiya nomzodi |  % |
| --- | --- | --- |
| 1991 | Islom Karimov | 87,10 |
| 2000 | Abdulhafiz Jalolov | 4,17 |
| 2007 | Asliddin Rustamov | 3,27 |
| 2015 | Hotamjon Ketmonov | 2,92 |
| 2016 | Hotamjon Ketmonov | 3,73 |
| 2021 | Maqsuda Borisova | 6,60 |
| 2023 | Ulugʻbek Inoyatov | 4,02 |

Manbalar
--------



| * k
* m
* t
Oʻzbekiston siyosiy partiyalari Oʻzbekiston |
| --- |
| Siyosiy partiyalar | 
* OʻzLiDeP
* OʻzXDP
* Milliy Tiklanish
* Adolat SDP
* O‘EP

 |

Bu andozaning koʻrinishini qanday boshqarish
* Qoʻlla `{{Oʻzbekiston Xalq demokratik partiyasi |holat=yigʻilgan}}`  bu andozani yigʻish (yashir) holatida koʻrsatish.
* Qoʻlla `{{Oʻzbekiston Xalq demokratik partiyasi |holat=kengaytirilgan}}`  bu andozani kengaytirish (toʻliq koʻrsatish) holatida koʻrsatish.
* Qoʻlla `{{Oʻzbekiston Xalq demokratik partiyasi |holat=avtomatik yigʻish}}`  bu andozani yigʻish (yashir) holatida koʻrsatish ***faqat agar*** sahifada bir xil turdagi boshqa bir andoza boʻlsa.
* Agar oʻrnatilmagan boʻlsa, unda (andoza kodidagi *holat* parametrini koʻring), avtomatik yigʻish bu majburiyatni bajarmaslik holati.

1. ↑  "Oʻzbekiston Xalq demokratik partiyasi" *OʻzME*. X-harfi Birinchi jild. Toshkent, 2000-yil